THAI ผนึก “สคส.” จัดกิจกรรมเหย้าเยือนครั้งที่ 5
THAI ผนึก "สคส." จัดกิจกรรมเหย้าเยือนครั้งที่ 5 ณ ศูนย์ฝึกอบรมลูกเรือการบินไทย สำนักงานหลักสี่
4 ก.ย. 2562

นายเชิดพันธ์ โชติคุณ ผู้อำนวยการใหญ่ฝ่ายพัฒนาและฝึกอบรมบุคลากร บริษัท การบินไทย จำกัด (มหาชน) หรือ THAI ร่วมกับ ศาสตราจารย์นายแพทย์ วิจารณ์ พานิช ประธานกรรมการ มูลนิธิสถาบันส่งเสริมการจัดการความรู้เพื่อสังคม (สคส.) จัดสัมมนากิจกรรมเหย้าเยือน ครั้งที่ 5 ภายใต้แนวคิด “World Class THAI Brand with KM Inside” โดยมีสมาชิกเครือข่ายองค์กรสมรรถนะสูงเข้าร่วมกิจกรรมประมาณ 70 คน ณ ศูนย์ฝึกอบรมลูกเรือการบินไทย สำนักงานหลักสี่
อนึ่ง งานสัมมนานี้จัดขึ้นเพื่อให้สมาชิกเครือข่ายองค์กรสมรรถนะสูงจาก 15 องค์กร อาทิ การไฟฟ้าฝ่ายผลิตแห่งประเทศไทย บริษัท ปูนซิเมนต์ไทย จำกัด (มหาชน) และ บริษัท ปตท. จำกัด (มหาชน) หรือ PTT ร่วมแลกเปลี่ยนความรู้เพื่อพัฒนาองค์กรให้สามารถปรับตัวท่ามกลางการดำเนินธุรกิจในปัจจุบันที่มีความผันผวนสูง รวมทั้งเพื่อบริหารจัดการองค์ความรู้ในการพัฒนาทรัพยากรบุคคล เสริมสร้างความรู้ความสามารถและแรงจูงใจแก่พนักงาน อันจะนำไปสู่การบริการที่ดีต่อไป